BECK WITH] TEXT AND TRANSLATION 3849 
A pau ka laua kamailio ana no keia mau mea, hoi aku la o Malaeka- 
hana a hiki i ka hale, in manawa, nui loa mai la ka nahunaht ana a 
aneane e hanau, alaila, hoomanao ae la o Malaekahana i na olelo a 
ke Kahuna i a-oa-o mai ai ja ja. 
Aika mao ana’e o ka eha no ka aneane hanau, olelo aku la o Malae- 
kahana i kana kane, “ E Kahauokapaka e! ke kau mai nei i ko’u 
mau maka ka ohuapalemo; nolaila, e holo aku oe i ke kaalauohua, me 
he mea’la a loaa mai ka ohuapalemo, alaila hemo kuu keiki, akahi 
wale no o’u hanau ino ana, a me ka ono o’u i ka ohua; nolaila, e hele 
koke aku oe me na kanaka i ka lawai-a.” 
Ta manawa, puka koke aku o Kahauokapaka a hele aku la. Ia 
lakou e hele ana, hanau ae la ua keiki nei he kaikamahine, a lilo ae la 
ia Waka ka hanai, a kapa iho la i ka inoa o Laieikawai. Ia lakou 
no hoi e Jawelawe ana i ke keiki mua, hanau hou mai la he kaikama- 
hine no, a lilo ae Ja ia Kapukaihaoa, a kapa iho la i ka inoa o ka muli 
o Laielohelohe. 
A hilo na kaikamahine ma ka lima o Waka a me Kapukaihaoa me 
ke kaawale, hoi mai la o Kahauokapaka mai ka lawai-a mai, ninau 
iho la i ka wahine, “ Pehea oe? ” 
I mai la ka wahine, “ Ua hanau ae nei au he keiki alualu, ua kiola ia 
aku nei i ka moana.” 
Ua akaka mua no nae ia Kahauokapaka ka hanau ia lakou i ka 
moana; no ka mea, elua hekili o ke kui ana, manao ae la no hoi o 
Kahauokapaka ua hanau ka wahine; mai ka hanau ana o Laieikawai 
me Laielohelohe, oia ka hoomaka ana o ka hekili e kani iloko o 
Ikuwa, pela i olelo ia iloko o keia moolelo. 
Ta Waka me Kapukaihaoa ma ke kaa wale me na hanai a laua, 
olelo aku la o Waka ia Kapukaihaoa, “ Pehea la auanei e nalo ai na 
hanai a kaua ia Kahauokapaka? ” 
I mai la ke Kahuna, “E pono oe ke huna loa i kau hanai iloko 
o ke kiowai i Waiapuka, aia malaila kekahi ana i ike oleia e na mea 
a pau, a na’u no hoi e imi ko’u wahi e malama aii ka’u hanai.” 
Lawe aku la o Waka ia Laieikawai ma kahi a Kapukaihaoa i 
kuhikuhi ai, a malaila oia i malama malui’ai o Laieikawai a hiki i 
kona manawa 1 hoomahuahua iki ae ai. 
Mahope iho o keia mau la, lawe ae la o Kapukaihaoa ia Laielohe- 
lohe i uka 0 Wahiawa-ma kahi i oleloia o Kukaniloko. 
Tloko o ko Laieikawai mau la ma Waiapuka, ua hoomauia ka pio 
ana o ke anuenue ma kela wahi, iloko 0 ka manawa ua a me ka malie, 
i ka po a me ke ao; aka, aole nae i hoomaopopo na mea a pau i ke 
ano o keia anuenue; aka, ua hoomauia keia mau hailona alii ma na 
wahi i malamai’ai ua mau mahoe nei. 
